


PROJEKTS uz 10.08.2026.
vēlamais izskatīšanas datums: domē 12.08.2026. 
sagatavotājs un ziņotājs: A.Grīnvalds

PROTOKOLLĒMUMS
[bookmark: _Hlk159508902]Par pagaidu regulējumu pašvaldības nodevām sabiedriskas ēdināšanas zonās Nēģu svētkos 
(A.Grīnvalds)

2026. gada 8. maijā pašvaldība organizēja tikšanos ar saimnieciskās darbības veicējiem, kuri sniedz sabiedriskā ēdināšanas pakalpojumus Ādažu novadā, kuras gaitā pārrunāja uzņēmēju iespējas piedalīties pašvaldības organizētos publiskajos pasākumos “Gaujas svētki Ādažos” un “Nēģu svētki Carnikavā”. Uzņēmēji norādīja, ka ielu tirdzniecības organizators, kurš iegūst tiesības organizēt ielu tirdzniecību (sabiedriskās ēdināšanas zonā) pēc uzvaras elektroniskā izsolē par īstermiņa zemes nomu, kā dalības maksu ietur zemes nomas maksu, kura ir pārāk liela salīdzinājumā ar ieņēmumiem no ielu tirdzniecības šajos pasākumos. Uzņēmēji labprāt piedalītos šajos pasākumos, ja pašvaldība rastu iespēju atbrīvot uzņēmējus no pašvaldības nodevas maksas par ielu tirdzniecību sabiedriskās ēdināšanas zonās. 
Ādažu novada pašvaldības domes 15.03.2023. saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā” tika ierosināts veikt divus iespējamos grozījuma variantus:
1) juridiskas personas, kas veic ielu tirdzniecību pašvaldības organizēto publisko pasākumu “Gaujas svētki Ādažos” un “Nēģu svētki Carnikavā” sabiedriskās ēdināšanas zonās, maksā nodevas likmi 70,00 EUR, vai
2) [bookmark: _Hlk230599409][bookmark: _Hlk237250007][bookmark: _Hlk237254551]juridiskas personas, kas veic ielu tirdzniecību pašvaldības organizēto publisko pasākumu “Gaujas svētki Ādažos” un “Nēģu svētki Carnikavā” sabiedriskās ēdināšanas zonās, tiek atbrīvoti no nodevas. 
Domes Finanšu komiteja 11.06.2026. sēdē noraidīja  vienādu nosacījumu radīšanu visiem uzņēmējiem pašvaldības organizētos publiskos pasākumos, vadoties no apsvēruma, ka domes pienākums ir atbalstīt vietējos uzņēmējus pašvaldības svētkos, kā arī dome uzņemas atbildību par šādu izvēli, jo uzraugošās institūcijas - Viedās administrācijas un reģionālās attīstības ministrijas (turpmāk – VARAM) atzinumos norādītajiem konkurences ierobežojumiem ir rekomendējošs raksturs.
[bookmark: _Hlk237254422]Ādažu novada pašvaldības dome 01.07.2026. pieņēma saistošos noteikumus Nr. 21/2026 “Grozījumi Ādažu novada pašvaldības domes 2023. gada 15. marta saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā” (turpmāk – Noteikumi), paredzot, ka no nodevas samaksas tiek atbrīvotas personas, kuras ir pašvaldības administratīvajā teritorijā reģistrēti uzņēmēji, kas veic ielu tirdzniecību pašvaldības organizēto publisko pasākumu “Gaujas svētki Ādažos” un  “Nēģu svētki Carnikavā” sabiedriskās ēdināšanas zonās (13.9. apakšpunkts).
Atbilstoši Pašvaldību likuma 47. panta otrajai daļai Noteikumi tika nosūtīti VARAM, kas 2026. gada 23. jūlijā sniedza negatīvu atzinumu (pašvaldības reģ. Nr. ĀNP/1-11-7/26/6), norādot uz Noteikumu prettiesiskumu (turpmāk – atzinums).
VARAM izvērtēja Noteikumus un izteica iebildumus, uzsverot, ka VARAM jau abos iepriekšējos atzinumos vērsa uzmanību uz iespējamiem konkurences ierobežojumiem, nosakot nodevas atvieglojumus atkarībā no personas deklarētās dzīvesvietas vai uzņēmuma reģistrācijas vietas, kā arī aicināja pašvaldību saistīt nodevas atvieglojumus ar objektīviem un konkurences neitralitātes principam atbilstošiem kritērijiem, nevis personas deklarēto dzīvesvietu vai uzņēmuma reģistrēto adresi.
VARAM informēja arī par Konkurences padomes viedokli, ka pašvaldības Noteikumu 1. punkts pirmšķietami neatbilst Konkurences likuma 14.1 panta pirmās daļas 1. punktam, un pašvaldībai būtu jāmeklē citi risinājumi vietējās uzņēmējdarbības atbalstam un veicināšanai, kā arī aicināja izvērtēt nepieciešamību saņemt Ekonomikas ministrijas (turpmāk – EM) viedokli par Noteikumu atbilstību Eiropas Savienības tiesību normām. 
Tāpat VARAM ir norādījis, ka EM līdzīgā gadījumā, pirmkārt, norādīja, ka Eiropas Kopienas dibināšanas līguma 49. pants noteic, ka Kopienā aizliedz ierobežot pakalpojumu sniegšanas brīvību to dalībvalstu pilsoņiem, kas veic uzņēmējdarbību tādā Eiropas Kopienas valstī, kuras pilsoņi nav personas, kam domāti pakalpojumi. Otrkārt, norādīja uz Brīvas pakalpojumu sniegšanas likuma 6. panta pirmajā un otrajā daļā izrietošo brīvas pakalpojumu sniegšanas nediskriminācijas principu, kas paredz, ka dalībvalstī nevar pastāvēt tāds tiesiskais regulējums, ar kuru vietējie pakalpojumu sniedzēji vai pakalpojumu saņēmēji tiek nostādīti izdevīgākā situācijā nekā tādi pakalpojumu sniedzēji vai pakalpojumu saņēmēji, kas ir citas Eiropas Savienības dalībvalsts pilsoņi. EM secināja, ka tiesiskais regulējums, kurā tiek paredzēta diferencēta nodevas maksa par pakalpojumu atkarībā no uzņēmuma juridiskās adreses vai ražotās produkcijas izcelsmes vietas, var tikt uzskatīts par diskriminējošu, kā arī vērsa uzmanību, ka šādos gadījumos jāvērtē pašvaldības noteiktās nodevas veidošanas principi tā, lai būtu ievērots konkurences neitralitātes princips.
EM norādīja uz Eiropas Savienības Tiesas judikatūru, kur minēts, ka aizliegti ir jebkuri ierobežojumi attiecībā uz brīvu pakalpojumu apriti, tai skaitā gan diskriminējoši, gan nediskriminējoši apstākļi.
Pašvaldība 27.07.2026. nosūtīja EM vēstuli Nr. ĀNP/1-12-1/26/1289 “Par saistošo noteikumu Nr. 5/2023 grozījumiem” ar lūgumu sniegt viedokli par Noteikumu 1. punktu un pamatredakcijas 14.1. apakšpunktu. Līdz šim brīdim EM viedoklis par Noteikumiem nav saņemts.
[bookmark: _Hlk237253290]Tā kā VARAM ir iebildumi, ka Noteikumi neatbilst ārējo normatīvo aktu ar augstāku juridisko spēku prasībām, pašvaldībai nav iespējams precizēt un publicēt Noteikumus, lai tie stātos spēkā līdz 22. augustam, kad notiks kārtējie “Nēģu svētki Carnikavā”, tad domei ir nepieciešams pieņemt pagaidu regulējumu, lai uzņēmējiem piemērotu atvieglojumus, proti, atbrīvot no pašvaldības nodevas apmaksas par ielu tirdzniecību pašvaldības organizētā publiskā pasākuma “Nēģu svētki Carnikavā 2026” sabiedriskās ēdināšanas zonā. Tādējādi tiktu nodrošināts princips, ka pārejas periodā līdz Noteikumu spēkā stāšanās brīdim, darbotos vienlīdzīgi noteikumi atbrīvojumam no nodevas neatkarīgi no uzņēmuma juridiskās adreses.
Piemērojot atvieglojumus, tiem būs ietekme uz pašvaldības budžetu, samazinot plānotos ieņēmumus, salīdzinājumā ar citiem gadiem.
	Gads
	“Gaujas svētki Ādažos” (EUR)
	“Nēģu svētki Carnikavā” (EUR)

	2023.
	4104
	3816 

	2024.
	4405
	4649

	2025.
	3960
	4853

	2026.
	2131
	(nav zināma, bet būs mazāka, kā iepriekšējos gados)


Pamatojoties uz Administratīvā procesa likuma 1. panta trešās daļas 4. punktu, Ādažu novada pašvaldības dome

NOLEMJ:
1. Noteikt atbrīvojumu no pašvaldības nodevas juridiskām personām, kas veic ielu tirdzniecību pašvaldības organizētā publiskā pasākuma “Nēģu svētki Carnikavā 2026” sabiedriskās ēdināšanas zonās.
2. Gadījumā, ja netiek saņemts Ekonomikas ministrijas pozitīvs viedoklis par Ādažu novada pašvaldības domes 2026. gada 1. jūlija saistošo noteikumu Nr. 21/2026 “Grozījumi Ādažu novada pašvaldības domes 2023. gada 15. marta saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā” tiesiskumu, precizēt šos noteikumus, paredzot, ka juridiskas personas, kas veic ielu tirdzniecību pašvaldības organizēto publisko pasākumu “Gaujas svētki Ādažos” un “Nēģu svētki Carnikavā” sabiedriskās ēdināšanas zonās, tiek atbrīvoti no nodevas.


Pašvaldības domes priekšsēdētājs 					                          G.Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

